En heldig hobrogenser fik lørdag syv rigtige vindertal i Lotto og en langt bedre weekend. Ti millioner kroner lød gevinsten på syv rigtige på.

Syv rigtige vinder tal og ti millioner kroner rigere. Det lyder som en god start på weekenden, og det var lige præcis, hvad der var tilfældet hos en heldig hobrogenser lørdag. - Efter sådan en lørdag aften må det være en skøn søndag morgen at vågne op til. Med en præmie på 10 millioner kroner kan den heldige Lotto vinder udleve mange af sine drømme og ønsker og gøre dagligdagen lidt sjovere. Der skal lyde et kæmpestort tillykke herfra, siger Pernille Mehl, direktør i Danske Lotteri Spil. Spilleren, der har købt sin vinderkupon i Superbrugsen Hobro, var alene om at ramme den rigtige talkombination, og det udløser en milliongevinst. Danske Spil har endnu ikke hørt fra den heldige vinder. Det er tredje gang i år, at en spiller fra Mariagerfjord Kommune bliver millionær i Lotto.